Matovič, Igor, podpredseda vlády a minister financií SR (2021-06-24):
Takže trošku tá otázka asi, asi nemá, nenašla dobrého adresáta, ale na druhej strane, pán Takáč, prepáčte, u vás neviem, či ste teda zo SMER-u, z HLAS-u alebo od fašistov, predpokladám, keďže ste bližšie tam, takže asi budete zo SMER-u, či prvého, alebo druhého, aby som vedel, teda s kým sa rozprávam. Tak ako som povedal, čo sa týka môjho osobného stretnutia, ale vlastne asi to by som nemal hovoriť, lebo zastupujem tu predsedu vlády, ale o osobnom stretnutí s pánom Makóom som povedal, je to váš človek takisto. Trošku by som sa trápne cítil, keď viete, komu slúžite a komu, neviem, či ste boli aj predtým v tejto politickej strane alebo až od týchto, týchto parlamentných volieb, ale trápne by som sa cítil. Po tom, čo ste urobili so štátom, po tom, ako ste práve takýmto ľuďom a nitrianskej mafii, Bödörovi a spol., dovolili ovládnuť či už Národnú kriminálnu agentúru, Generálnu prokuratúru, Špeciálnu prokuratúru, ministerstvo spravodlivosti, Kriminálny úrad Finančnej správy, jednoducho všetky tie inštitúcie, ktoré mali zabezpečiť ľuďom pocit spravodlivosti, že bude zákon platiť pre každého rovnako, že vy ešte máte tú, tú, tú, alebo nemáte vlastne kvázi hanbu, že vám to všetkým pred vstupom do parlamentu vyoperujú a ste ešte schopní tu spomínať vášho vlastného človeka. Vášho vlastného človeka, ktorý vám zabezpečoval tie čierne prachy, prepieral vám milióny, desiatky miliónov eur, vozil ich v lietadle, vraj teda do Dubaja, tam ich máte asi teraz zrejme uložené a opatruje ich aj pre vašich predsedov politických strán. A po tomto ešte, keď vy sa snažíte z tejto kauzy robiť kauzu, hanbil by som sa, šúchal s nožičkami, tam vzadu v bufete by som bol, pozeral veľkú televíziu a tu v tejto miestnosti by som sa ukazoval iba v čase, keď sa hlasuje, takže je to, je to zvláštne. Na druhej strane si myslím, že je fér povedať, že kto v skutočnosti nominuje kdekoho za generálneho riaditeľa a tým pádom automaticky preberá zodpovednosť za konanie toho generálneho riaditeľa. Ale už tretíkrát hovorím, kým nám zákon neumožňuje vylúčiť takúto firmu z verejného obstarávania, bolo by nemorálne od kohokoľvek z nás, keďže vieme, ako sa proces tvorby zákonov prebieha, že by sme tu ľudí klamali tým, že vlastne má verejný obstarávateľ možnosť takúto firmu vylúčiť pri procese verejného obstarávania. Jednoducho tú možnosť nemá. Poďme spolu zmeniť zákon, ja som všetkými desiatimi za, ale potom všetci, všetky firmy vašich kamarátov sa zrejme obstarávaní zúčastňovať nebudú, lebo ja osobne by som vylúčil z procesu verejného obstarávania všetky firmy, ktorým vy ste dávali zákazky, lebo vieme o tom a dnes o tom sú naozaj všetky tie svedectvá ľudí, tých kajúcnikov alebo akokoľvek povieme, je to, oficiálne sa to hovorí, spolupracujúci obvinení, že tí ľudia, áno, tie zákazky fungovali systémom, že sa dohodili, následne 20, 30, 50 % išlo na ten správny účet toho človeka, ktorý to vybavil. Ja všetky tieto firmy, ktoré sa zúčastnili a boli víťazmi verejných obstarávaní počas 12 rokov mafiánskej vlády SMER-u, by som vylúčil z procesu verejného obstarávania, nechal by som ich vyhladovať, lebo jednoducho viem, že sa nemohli dostať normálnym spôsobom k tým zákazkám. Poďme prijať spolu taký zákon. A som zvedavý, či za neho budete hlasovať, že všetkých tých vašich vagabundov, ktorých ste kŕmili zo spoločných peňazí, ktoré horko-ťažko ľudia cez svoje dane, odvody, poplatky a pokuty do štátneho rozpočtu dávali, a kde následne sme ešte aj zadlžovali deti a ich deti a deti detí našich detí, takže všetky tieto firmy vylúčime z procesu verejného obstarávania a o vo verejnom obstarávaní budú môcť súťažiť len firmy, ktoré doteraz alebo počas vašich vlád žiadne štátne zákazky nemali. Ak máte odvahu, poďte do toho! Odhlasujme taký zákon a potom aj firma LAMA SK, BONUL a všetky podobné už si len ani len nepípnu. Ale dokedy tu budete mať len silné a husté reči o tom, jako teda tuto, jé, nejaký Makó a podobní, ale v skutočnosti nič pre to neurobíte, aby ste tomu zabránili do budúcna, aby takéto firmy zákazky dostávali, tak sú to len plané reči a skutek utek. Ale o tom ste presne vy. Oblbovať ľudí, klamať ľudí, zneužívať ich nevedomosť, zneužívať nedostatok ich informácií a snažiť sa a modliť sa, aj keď sa modliť neviete, že aby aj v tých ďalších voľbách nejako ste sa do parlamentu prepašovali, aby ste nejakú tú zlodejskú vládu zase dokopy dali a aby ten skorumpovaný systém, ktorý tu bol a voči ktorému sme spoločne v týchto voľbách zabojovali a dosiahli sme zmenu, aby ste mohli znova ho oživiť a znova tu rozkrádať štát mohli. Viem, že na toto odvahu nemáte, napriek tomu vás štvrtýkrát vyzývam, poďte do toho, navrhnite zákon, kde odrežeme od verejného obstarávania všetkých tých vagabundov, ktorým vy ste dávali za úplatky štátne zákazky alebo verejné zákazky, na čo sme doplácali všetci alebo na čo hlavne doplácali poctiví daňoví poplatníci a absolútna väčšina vašich voličov.